
ЕУРАЗИЯЛЫҚ ЭКОНОМИКАЛЫҚ КОМИССИЯ
АЛҚА


ШЕШІМ

	2026 жылғы «14» шілде
	       № 92
	                 Мәскеу қаласы





Еуразиялық экономикалық одақтың ішкі нарығындағы шектеулерді жойылған деп тану туралы

Еуразиялық экономикалық одаққа мүше мемлекеттердің (бұдан әрі – мүше мемлекет) Еуразиялық экономикалық комиссиямен бірлесіп жүргізген Еуразиялық экономикалық одақтың ішкі нарығындағы шектеулерді жоюға бағытталған жұмысының нәтижелері туралы ақпаратты назарға ала отырып, Еуразиялық экономикалық комиссия Алқасының 2023 жылғы 28 наурыздағы № 41 шешімімен бектілген Еуразиялық экономикалық одақтың ішкі нарығындағы кедергілерді саралау және тосқауылдар мен шектеулерді жойылған деп тану әдіснамасының 36-тармағының бесінші абзацына сәйкес Еуразиялық экономикалық комиссия Алқасы шешті:
1. «Бір мүше мемлекеттің резидент банктері берген банктік кепілдіктерді мемлекеттік (муниципалдық) сатып алуға қатысуға өтінімді қамтамасыз ету және басқа мүше мемлекеттің тапсырыс берушілері мемлекеттің (муниципалдық) сатып алуды жүргізген кезде келісімшарттың (шарттың) орындалуын қамтамасыз ету ретінде пайдалану мүмкіндігінің болмауы» (Еуразиялық үкіметаралық кеңестің 2021 жылғы 20 тамыздағы № 11 өкімімен бектілген 2021-2022 жылдары Еуразиялық экономикалық одақтың ішкі нарығындағы жойылуға жататын алып қоюлар мен шектеулер тізбесінің 14-тармағы) шектеуі жойылды деп танылсын және Еуразиялық экономикалық одақтың ресми сайтында орналастырылған шектеулер тізілімінен тиісті шектеу           (2017 жылғы 3 наурызда шектеулер тізіліміне енгізілген) алып тасталсын.
2. Осы Шешім ол ресми жарияланған күннен бастап күнтізбелік      30 күн өткен соң күшіне енеді.


	Еуразиялық экономикалық комиссия Алқасы Төрағасының 

